# Den Europæiske Unions C 36/2015

| | ISSN 1977-0871 |
| --- | --- |
| Den Europæiske Unions
  Tidende | C 36 |
| | |
| Dansk udgave | Meddelelser og oplysninger | 58. årgang3. februar 2015 |

ISSN 1977-0871

Den Europæiske Unions

Tidende

C 36

Dansk udgave

Meddelelser og oplysninger

58. årgang3. februar 2015

---

| Informationsnummer | Indhold | Side |
| --- | --- | --- |
| | IV   Oplysninger |
| | OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER |
| | Europa-Parlamentet |
| 2015/C 036/01 | Bidrag fra det 51. COSAC-møde — Athen, den 15.-17. juni 2014 | 1 |

Informationsnummer

Indhold

Side

IV   Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Parlamentet

2015/C 036/01

Bidrag fra det 51. COSAC-møde — Athen, den 15.-17. juni 2014

1

---

| DA | |
| --- | --- |

DA

---

IV Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Parlamentet

| 3.2.2015 | DA | Den Europæiske Unions Tidende | C 36/1 |
| --- | --- | --- | --- |

3.2.2015

DA

Den Europæiske Unions Tidende

C 36/1

---

BIDRAG FRA DET 51. COSAC-MØDE

Athen, den 15.-17. juni 2014

(2015/C 36/01)

1.   Valget til Europa-Parlamentet

| 1.1. | COSAC glæder sig over den vellykkede gennemførelse af det ottende valg til Europa-Parlamentet, der blev afholdt den 22.-25. maj 2014. Selv om den gennemsnitlige valgdeltagelse var højere end ventet, og på trods af at flere spidskandidater satte fokus på EU-spørgsmål under valgkampagnen, vil COSAC gerne udtrykke sin bekymring over både den lave valgdeltagelse i visse medlemsstater og den stigning i ekstremisme og xenofobi, der blev afspejlet i valgresultaterne. COSAC opfordrer derfor indtrængende de respektive regeringer, politiske partier og EU-institutionerne til at reflektere over deres del af ansvaret herfor og til omgående at sætte ind over for disse fænomener. |
| --- | --- |

1.1.

COSAC glæder sig over den vellykkede gennemførelse af det ottende valg til Europa-Parlamentet, der blev afholdt den 22.-25. maj 2014. Selv om den gennemsnitlige valgdeltagelse var højere end ventet, og på trods af at flere spidskandidater satte fokus på EU-spørgsmål under valgkampagnen, vil COSAC gerne udtrykke sin bekymring over både den lave valgdeltagelse i visse medlemsstater og den stigning i ekstremisme og xenofobi, der blev afspejlet i valgresultaterne. COSAC opfordrer derfor indtrængende de respektive regeringer, politiske partier og EU-institutionerne til at reflektere over deres del af ansvaret herfor og til omgående at sætte ind over for disse fænomener.

| 1.2. | I den forbindelse glæder COSAC sig over, at statscheferne i EU's medlemsstater har tilkendegivet, at de vil sætte vækst og jobskabelse øverst på deres prioriteringsliste og samtidig stræbe efter at opnå yderligere fremskridt inden for frihed, sikkerhed og retfærdighed og tackle de største udfordringer forbundet med klimaændringer og energieffektivitet og -sikkerhed. |
| --- | --- |

1.2.

I den forbindelse glæder COSAC sig over, at statscheferne i EU's medlemsstater har tilkendegivet, at de vil sætte vækst og jobskabelse øverst på deres prioriteringsliste og samtidig stræbe efter at opnå yderligere fremskridt inden for frihed, sikkerhed og retfærdighed og tackle de største udfordringer forbundet med klimaændringer og energieffektivitet og -sikkerhed.

2.   Økonomisk styring — udbygning af Den Økonomiske og Monetære Union (ØMU)

| 2.1. | COSAC bekræfter sin overbevisning om, at det er yderst vigtigt at udbygge ØMU'en ved at indføre politikker, der kan afhjælpe de mangler, som krisens udbrud har gjort tydelige. I denne sammenhæng betragtes en integreret finansiel ramme med en fuldt udbygget bankunion med effektive ordninger for tilsyn, bankafvikling og indskudsgaranti på EU-niveau — om nødvendigt forbundet med en egentlig finanspolitisk og økonomisk union — som det naturlige næste skridt efter de rammer for finanspolitisk samordning, der allerede er indført. |
| --- | --- |

2.1.

COSAC bekræfter sin overbevisning om, at det er yderst vigtigt at udbygge ØMU'en ved at indføre politikker, der kan afhjælpe de mangler, som krisens udbrud har gjort tydelige. I denne sammenhæng betragtes en integreret finansiel ramme med en fuldt udbygget bankunion med effektive ordninger for tilsyn, bankafvikling og indskudsgaranti på EU-niveau — om nødvendigt forbundet med en egentlig finanspolitisk og økonomisk union — som det naturlige næste skridt efter de rammer for finanspolitisk samordning, der allerede er indført.

| 2.2. | COSAC glæder sig derfor over den politiske aftale om den fælles afviklingsmekanisme, der blev indgået under det græske formandskab for Rådet, og over indgåelsen af aftalen om Den Fælles Bankafviklingsfond. Disse aftaler vil spille en afgørende rolle frem mod oprettelsen af en bankunion, som kommer til at bidrage til at sikre finansiel stabilitet, mindske omkostningerne for EU-borgerne i tilfælde af bankkrak, genoprette markedernes tillid til den europæiske banksektor og give bankerne mulighed for igen at kunne tilbyde kredit til realøkonomien og dermed bane vejen for vækst. |
| --- | --- |

2.2.

COSAC glæder sig derfor over den politiske aftale om den fælles afviklingsmekanisme, der blev indgået under det græske formandskab for Rådet, og over indgåelsen af aftalen om Den Fælles Bankafviklingsfond. Disse aftaler vil spille en afgørende rolle frem mod oprettelsen af en bankunion, som kommer til at bidrage til at sikre finansiel stabilitet, mindske omkostningerne for EU-borgerne i tilfælde af bankkrak, genoprette markedernes tillid til den europæiske banksektor og give bankerne mulighed for igen at kunne tilbyde kredit til realøkonomien og dermed bane vejen for vækst.

3.   Frihed, sikkerhed og retfærdighed

| 3.1. | COSAC opfordrer Det Europæiske Råd til at vedtage de strategiske retningslinjer for den lovgivningsmæssige og operationelle programudformning på området for retlige og indre anliggender, som er baseret på de fremskridt, der allerede er opnået i forbindelse med Stockholmprogrammet. COSAC fremhæver den betydning, som princippet om solidaritet og ansvar har i forbindelse med udformningen af disse retningslinjer, og understreger, at der er behov for en fuldstændig gennemførelse og håndhævelse af de eksisterende instrumenter på området for frihed, sikkerhed og retfærdighed med henblik på at forbedre EU-borgernes livskvalitet. |
| --- | --- |

3.1.

COSAC opfordrer Det Europæiske Råd til at vedtage de strategiske retningslinjer for den lovgivningsmæssige og operationelle programudformning på området for retlige og indre anliggender, som er baseret på de fremskridt, der allerede er opnået i forbindelse med Stockholmprogrammet. COSAC fremhæver den betydning, som princippet om solidaritet og ansvar har i forbindelse med udformningen af disse retningslinjer, og understreger, at der er behov for en fuldstændig gennemførelse og håndhævelse af de eksisterende instrumenter på området for frihed, sikkerhed og retfærdighed med henblik på at forbedre EU-borgernes livskvalitet.

| 3.2. | COSAC mener at der bør lægges særlig vægt på det følsomme spørgsmål om forvaltningen af migrationsstrømme og integrationen af lovlige indvandrere i samfund i EU for på den måde at fremtvinge europæiske løsninger på de nuværende og kommende udfordringer. Der bør derfor følges konkret op på forslag fra taskforcen vedrørende Middelhavet, idet migrationen oftest foregår til søs og samtidig er forbundet med betydelige tab af menneskeliv. COSAC understreger, at der er behov for initiativer til at gennemføre princippet om solidaritet og rimelig ansvarsfordeling, som fastsat i artikel 80 i TEUF, inden for gensidig anerkendelse af nationale afgørelser på asylområdet og for sammenlægning af modtagelsescentre på EU-niveau. Det skal ske med henblik på at håndtere eventuelle krisesituationer og særlige pres og i forhold til beredskabsplanlægning og krisestyring. |
| --- | --- |

3.2.

COSAC mener at der bør lægges særlig vægt på det følsomme spørgsmål om forvaltningen af migrationsstrømme og integrationen af lovlige indvandrere i samfund i EU for på den måde at fremtvinge europæiske løsninger på de nuværende og kommende udfordringer. Der bør derfor følges konkret op på forslag fra taskforcen vedrørende Middelhavet, idet migrationen oftest foregår til søs og samtidig er forbundet med betydelige tab af menneskeliv. COSAC understreger, at der er behov for initiativer til at gennemføre princippet om solidaritet og rimelig ansvarsfordeling, som fastsat i artikel 80 i TEUF, inden for gensidig anerkendelse af nationale afgørelser på asylområdet og for sammenlægning af modtagelsescentre på EU-niveau. Det skal ske med henblik på at håndtere eventuelle krisesituationer og særlige pres og i forhold til beredskabsplanlægning og krisestyring.

4.   EU's havpolitikker

| 4.1. | COSAC understreger, at sø- og havaktiviteter udgør en uudtømmelig kilde til vækst og fremgang for hele Europa. COSAC glæder sig derfor over den fælles indsats fra Europa-Kommissionen, Tjenesten for EU's Optræden Udadtil, det græske formandskab og medlemsstaterne i udarbejdelsen af en holistisk og tværsektoriel strategi med henblik på at fremme og beskytte dette potentiale, nemlig EU's maritime sikkerhedsstrategi. COSAC er overbevist om, at denne strategi bør omfatte interne såvel som eksterne aspekter af den maritime sikkerhed, fremme globale løsninger i forbindelse med udfordringer på EU-niveau og gøre brug af alle eksisterende EU-redskaber og -strukturer inden for maritim sikkerhed, herunder FSFP-missioner og -operationer. |
| --- | --- |

4.1.

COSAC understreger, at sø- og havaktiviteter udgør en uudtømmelig kilde til vækst og fremgang for hele Europa. COSAC glæder sig derfor over den fælles indsats fra Europa-Kommissionen, Tjenesten for EU's Optræden Udadtil, det græske formandskab og medlemsstaterne i udarbejdelsen af en holistisk og tværsektoriel strategi med henblik på at fremme og beskytte dette potentiale, nemlig EU's maritime sikkerhedsstrategi. COSAC er overbevist om, at denne strategi bør omfatte interne såvel som eksterne aspekter af den maritime sikkerhed, fremme globale løsninger i forbindelse med udfordringer på EU-niveau og gøre brug af alle eksisterende EU-redskaber og -strukturer inden for maritim sikkerhed, herunder FSFP-missioner og -operationer.

5.   Ukraine

| 5.1. | COSAC glæder sig over afholdelsen af præsidentvalg i Ukraine og noterer sig med tilfredshed den høje valgdeltagelse blandt det ukrainske folk og de ukrainske myndigheders faste beslutning om, at valget skulle afholdes efter egentlige valgprocedurer, så det i det store og hele var i overensstemmelse med landets internationale forpligtelser. |
| --- | --- |

5.1.

COSAC glæder sig over afholdelsen af præsidentvalg i Ukraine og noterer sig med tilfredshed den høje valgdeltagelse blandt det ukrainske folk og de ukrainske myndigheders faste beslutning om, at valget skulle afholdes efter egentlige valgprocedurer, så det i det store og hele var i overensstemmelse med landets internationale forpligtelser.

| 5.2. | COSAC gentager sin stærke støtte til Ukraines territoriale integritet og suverænitet og fordømmer Den Russiske Føderations ulovlige annektering af Krim. COSAC støtter på det kraftigste alle de europæiske landes suverænitet, uafhængighed og territoriale integritet og mener ikke, at separatistiske aktiviteter eller provokationer, der sigter mod at ændre det 21. århundredes grænser i Europa uden en behørig demokratisk procedure, hører nogen steder hjemme. |
| --- | --- |

5.2.

COSAC gentager sin stærke støtte til Ukraines territoriale integritet og suverænitet og fordømmer Den Russiske Føderations ulovlige annektering af Krim. COSAC støtter på det kraftigste alle de europæiske landes suverænitet, uafhængighed og territoriale integritet og mener ikke, at separatistiske aktiviteter eller provokationer, der sigter mod at ændre det 21. århundredes grænser i Europa uden en behørig demokratisk procedure, hører nogen steder hjemme.

| 5.3. | Den Russiske Føderations handlinger er i strid med føderationens eksisterende tilsagn og forpligtelser, herunder FN-pagten, OSCE's Helsingforsslutakt og Budapestmemorandummet. Krimhalvøen skal reintegreres i Ukraine, så der igen kan blive skabt stabilitet i Europa. |
| --- | --- |

5.3.

Den Russiske Føderations handlinger er i strid med føderationens eksisterende tilsagn og forpligtelser, herunder FN-pagten, OSCE's Helsingforsslutakt og Budapestmemorandummet. Krimhalvøen skal reintegreres i Ukraine, så der igen kan blive skabt stabilitet i Europa.

| 5.4. | COSAC opfordrer Det Russiske Føderale Råd til at omstøde dets beslutning af 1. marts 2014, som giver tilladelse til magtanvendelse imod nabolandet. |
| --- | --- |

5.4.

COSAC opfordrer Det Russiske Føderale Råd til at omstøde dets beslutning af 1. marts 2014, som giver tilladelse til magtanvendelse imod nabolandet.

| 5.5. | COSAC understreger, at det i den aktuelle situation er afgørende, at Rusland tager reelle skridt til at forsvare grænsen mellem Rusland og Ukraine for at undgå terrorist- og våbenstrømme til Ukraine. |
| --- | --- |

5.5.

COSAC understreger, at det i den aktuelle situation er afgørende, at Rusland tager reelle skridt til at forsvare grænsen mellem Rusland og Ukraine for at undgå terrorist- og våbenstrømme til Ukraine.

| 5.6. | COSAC er overbevist om, at kvaliteten af præsidentvalget giver Ukraines nye præsident legitimitet til at kunne etablere en inklusiv dialog med alle borgerne og arbejde på at garantere landets enhed, samtidig med at det ukrainske samfunds mangfoldighed respekteres. COSAC opfordrer Den Europæiske Union til at arbejde tæt sammen med Ukraines nye præsident og støtte ham i arbejdet med at gennemføre decentralisering og forfatningsmæssige og strukturelle økonomiske reformer for at sikre politisk og økonomisk stabilitet i landet. COSAC glæder sig desuden over erklæringerne fra Den Russiske Føderation om at ville respektere valgresultatet. COSAC opfordrer derfor indtrængende Den Russiske Føderation til at samarbejde med den nye legitime præsident, forpligte sig til en fredelig og konstruktiv dialog for at mindske spændingerne og til at trække de væbnede styrker tilbage fra grænsen til Ukraine. |
| --- | --- |

5.6.

COSAC er overbevist om, at kvaliteten af præsidentvalget giver Ukraines nye præsident legitimitet til at kunne etablere en inklusiv dialog med alle borgerne og arbejde på at garantere landets enhed, samtidig med at det ukrainske samfunds mangfoldighed respekteres. COSAC opfordrer Den Europæiske Union til at arbejde tæt sammen med Ukraines nye præsident og støtte ham i arbejdet med at gennemføre decentralisering og forfatningsmæssige og strukturelle økonomiske reformer for at sikre politisk og økonomisk stabilitet i landet. COSAC glæder sig desuden over erklæringerne fra Den Russiske Føderation om at ville respektere valgresultatet. COSAC opfordrer derfor indtrængende Den Russiske Føderation til at samarbejde med den nye legitime præsident, forpligte sig til en fredelig og konstruktiv dialog for at mindske spændingerne og til at trække de væbnede styrker tilbage fra grænsen til Ukraine.

| 5.7. | COSAC forventer, at aftalerne om gasforsyning fra Rusland til Den Europæiske Union vil blive respekteret fuldt ud. COSAC mener, at energieffektivitet og -sikkerhed er blevet en topprioritet for Den Europæiske Union som følge af krisen i Ukraine. I forlængelse af dette opfordrer COSAC indtrængende Kommissionen og medlemsstaterne til at undersøge mulighederne for at finansiere foranstaltninger til at energieffektivisere og bremse energiefterspørgslen samt til at engagere sig i videreudviklingen af en energisikkerhedsstrategi for EU. |
| --- | --- |

5.7.

COSAC forventer, at aftalerne om gasforsyning fra Rusland til Den Europæiske Union vil blive respekteret fuldt ud. COSAC mener, at energieffektivitet og -sikkerhed er blevet en topprioritet for Den Europæiske Union som følge af krisen i Ukraine. I forlængelse af dette opfordrer COSAC indtrængende Kommissionen og medlemsstaterne til at undersøge mulighederne for at finansiere foranstaltninger til at energieffektivisere og bremse energiefterspørgslen samt til at engagere sig i videreudviklingen af en energisikkerhedsstrategi for EU.

| 5.8. | COSAC glæder sig over afgørelsen om at undertegne associeringsaftalen med Georgien og Moldova den 27. juni 2014 og forventer, at de resterende kapitler i associeringsaftalen med Ukraine ligeledes undertegnes. COSAC bemærker den særlige rolle, som de nationale parlamenter i EU og Europa-Parlamentet spiller i forbindelse med ratifikationen af disse aftaler, og opfordrer dem til at sende et budskab om støtte til de østlige partnere ved at sikre en gnidningsløs ratifikationsproces. |
| --- | --- |

5.8.

COSAC glæder sig over afgørelsen om at undertegne associeringsaftalen med Georgien og Moldova den 27. juni 2014 og forventer, at de resterende kapitler i associeringsaftalen med Ukraine ligeledes undertegnes. COSAC bemærker den særlige rolle, som de nationale parlamenter i EU og Europa-Parlamentet spiller i forbindelse med ratifikationen af disse aftaler, og opfordrer dem til at sende et budskab om støtte til de østlige partnere ved at sikre en gnidningsløs ratifikationsproces.

6.   Demokratisk ansvarlighed

| 6.1. | COSAC påpeger, at Unionens dobbelte demokratiske legitimitet som en union af borgere og af medlemsstater er indbygget i EU's lovgivningsproces gennem Europa-Parlamentet og Rådet i forbindelse med den fælles beslutningsprocedure, og fremhæver betydningen af den kontrol med overholdelsen af nærhedsprincippet, som varetages af de nationale parlamenter. COSAC understreger, at legitimitet og ansvarlighed skal sikres behørigt på nationalt niveau og på EU-niveau af henholdsvis de nationale parlamenter og Europa-Parlamentet. COSAC minder om det princip, der er fastlagt i konklusionerne fra Det Europæiske Råds møde i december 2012, om, at det generelle mål i hele processen fortsat vil være at sikre demokratisk legitimitet og ansvarlighed på det plan, hvor beslutningerne træffes og gennemføres. |
| --- | --- |

6.1.

COSAC påpeger, at Unionens dobbelte demokratiske legitimitet som en union af borgere og af medlemsstater er indbygget i EU's lovgivningsproces gennem Europa-Parlamentet og Rådet i forbindelse med den fælles beslutningsprocedure, og fremhæver betydningen af den kontrol med overholdelsen af nærhedsprincippet, som varetages af de nationale parlamenter. COSAC understreger, at legitimitet og ansvarlighed skal sikres behørigt på nationalt niveau og på EU-niveau af henholdsvis de nationale parlamenter og Europa-Parlamentet. COSAC minder om det princip, der er fastlagt i konklusionerne fra Det Europæiske Råds møde i december 2012, om, at det generelle mål i hele processen fortsat vil være at sikre demokratisk legitimitet og ansvarlighed på det plan, hvor beslutningerne træffes og gennemføres.

| 6.2. | COSAC bemærker, at den økonomiske krise og dens følger, såsom høj arbejdsløshed kombineret med nedskæring af de sociale udgifter og forringelse af levestandarden, har vist sig at være en afgørende årsag til, at Den Europæiske Union er faldet i popularitet. COSAC mener i den forbindelse, at EU-institutionernes demokratiske troværdighed er blevet udfordret i løbet af de seneste 5 år, idet behovet for hurtigt at afhjælpe virkningerne af den økonomiske og finansielle krise og samordne finanspolitikkerne har fået regeringer eller rådssammensætninger — såsom eurogruppen til at delegere kompetencer til EU-niveau, delvis uden parlamentarisk kontrol. |
| --- | --- |

6.2.

COSAC bemærker, at den økonomiske krise og dens følger, såsom høj arbejdsløshed kombineret med nedskæring af de sociale udgifter og forringelse af levestandarden, har vist sig at være en afgørende årsag til, at Den Europæiske Union er faldet i popularitet. COSAC mener i den forbindelse, at EU-institutionernes demokratiske troværdighed er blevet udfordret i løbet af de seneste 5 år, idet behovet for hurtigt at afhjælpe virkningerne af den økonomiske og finansielle krise og samordne finanspolitikkerne har fået regeringer eller rådssammensætninger — såsom eurogruppen til at delegere kompetencer til EU-niveau, delvis uden parlamentarisk kontrol.

| 6.3. | COSAC beklager desuden, at de makroøkonomiske tilpasningsprogrammer ikke var kendetegnet ved tilstrækkelig demokratisk legitimitet og ansvarlighed, hvilket det store flertal af respondenterne gav udtryk for i den halvårlige rapport. COSAC understreger, at der i fremtiden først og fremmest bør inddrages reelt demokratisk ansvarlige institutioner i udformningen og gennemførelsen af sådanne programmer, så der sikres gennemsigtighed og politisk ejerskab over disse. |
| --- | --- |

6.3.

COSAC beklager desuden, at de makroøkonomiske tilpasningsprogrammer ikke var kendetegnet ved tilstrækkelig demokratisk legitimitet og ansvarlighed, hvilket det store flertal af respondenterne gav udtryk for i den halvårlige rapport. COSAC understreger, at der i fremtiden først og fremmest bør inddrages reelt demokratisk ansvarlige institutioner i udformningen og gennemførelsen af sådanne programmer, så der sikres gennemsigtighed og politisk ejerskab over disse.

| 6.4. | COSAC bekræfter, at de nationale parlamenter er indstillet på at deltage i en offentlig debat om EU's institutionelle opbygning i henhold til de eksisterende traktater. COSAC mener afgjort, at man bør undersøge mulighederne for at demokratisere beslutningsprocessen, uden at der bliver sat spørgsmålstegn ved det fællesskabsretlige samarbejde. I den forbindelse bør de beføjelser, som Europa-Parlamentet har fået tildelt i traktaterne, udøves fuldt ud, og dets samarbejde med de nationale parlamenter bør udvikles yderligere. |
| --- | --- |

6.4.

COSAC bekræfter, at de nationale parlamenter er indstillet på at deltage i en offentlig debat om EU's institutionelle opbygning i henhold til de eksisterende traktater. COSAC mener afgjort, at man bør undersøge mulighederne for at demokratisere beslutningsprocessen, uden at der bliver sat spørgsmålstegn ved det fællesskabsretlige samarbejde. I den forbindelse bør de beføjelser, som Europa-Parlamentet har fået tildelt i traktaterne, udøves fuldt ud, og dets samarbejde med de nationale parlamenter bør udvikles yderligere.

| 6.5. | COSAC glæder sig over den aftale, der er indgået, om forordningen om statut for og finansieringen af europæiske politiske partier og fonde. |
| --- | --- |

6.5.

COSAC glæder sig over den aftale, der er indgået, om forordningen om statut for og finansieringen af europæiske politiske partier og fonde.

| 6.6. | 5 år efter Lissabontraktatens ikrafttræden og den efterfølgende udnævnelse af henholdsvis formanden for Det Europæiske Råd og Den Europæiske Unions højtstående repræsentant for udenrigsanliggender og sikkerhedspolitik vil COSAC gerne lykønske Herman Van Rompuy og Catherine Ashton. |
| --- | --- |

6.6.

5 år efter Lissabontraktatens ikrafttræden og den efterfølgende udnævnelse af henholdsvis formanden for Det Europæiske Råd og Den Europæiske Unions højtstående repræsentant for udenrigsanliggender og sikkerhedspolitik vil COSAC gerne lykønske Herman Van Rompuy og Catherine Ashton.

| 6.7. | COSAC udtrykker håb om, at samarbejdet mellem Det Europæiske Råd og Tjenesten for EU's Optræden Udadtil og parlamenterne i EU vil fortsætte ubesværet og i højere grad blive udnyttet og videreudviklet, både på det bilaterale plan og i forbindelse med interparlamentarisk samarbejde. |
| --- | --- |

6.7.

COSAC udtrykker håb om, at samarbejdet mellem Det Europæiske Råd og Tjenesten for EU's Optræden Udadtil og parlamenterne i EU vil fortsætte ubesværet og i højere grad blive udnyttet og videreudviklet, både på det bilaterale plan og i forbindelse med interparlamentarisk samarbejde.

| 6.8. | I betragtning af den udbredte mangel på tillid til EU-institutionerne blandt borgerne går COSAC stærkt ind for EU-borgernes demokratiske deltagelse i lovgivningsprocessen gennem det europæiske borgerinitiativ og opfordrer til en mere aktiv medvirken fra Europa-Parlamentets side i opfølgningen herpå. |
| --- | --- |

6.8.

I betragtning af den udbredte mangel på tillid til EU-institutionerne blandt borgerne går COSAC stærkt ind for EU-borgernes demokratiske deltagelse i lovgivningsprocessen gennem det europæiske borgerinitiativ og opfordrer til en mere aktiv medvirken fra Europa-Parlamentets side i opfølgningen herpå.

| 6.9. | COSAC mener bestemt, at EU-institutionerne ved udpegelsen af lederne af de vigtigste institutionelle organer skal samarbejde konstruktivt og tage højde for valgresultatet og det budskab, som de europæiske borgere har sendt, som fastsat i TEUF. |
| --- | --- |

6.9.

COSAC mener bestemt, at EU-institutionerne ved udpegelsen af lederne af de vigtigste institutionelle organer skal samarbejde konstruktivt og tage højde for valgresultatet og det budskab, som de europæiske borgere har sendt, som fastsat i TEUF.

7.   Håndtering af mangler på det sociale område i EU

| 7.1. | COSAC noterer sig, at den dybe økonomiske recession i euroområdet og den aktuelle statsgældskrise i Europa har sat debatten om ØMU'ens sociale dimension højt på den politiske dagsorden i Europa. COSAC understreger i den forbindelse, at det er nødvendigt, at den sociale dimension integreres horisontalt i EU's politikker og i rammerne for det europæiske semester. COSAC går stærkt ind for den sociale dialog og for, at arbejdsmarkedets kompetente parter skal deltage aktivt i udformningen af mere effektive og målrettede EU-politikker. |
| --- | --- |

7.1.

COSAC noterer sig, at den dybe økonomiske recession i euroområdet og den aktuelle statsgældskrise i Europa har sat debatten om ØMU'ens sociale dimension højt på den politiske dagsorden i Europa. COSAC understreger i den forbindelse, at det er nødvendigt, at den sociale dimension integreres horisontalt i EU's politikker og i rammerne for det europæiske semester. COSAC går stærkt ind for den sociale dialog og for, at arbejdsmarkedets kompetente parter skal deltage aktivt i udformningen af mere effektive og målrettede EU-politikker.

| 7.2. | COSAC opfordrer EU-institutionerne til at reagere på borgernes krav om beskyttelse mod den intensive globale konkurrence. COSAC mener, at en høj standard for harmonisering af de sociale og miljømæssige rettigheder samt bekæmpelse af skattesvig bør være en prioritering på den europæiske dagsorden. |
| --- | --- |

7.2.

COSAC opfordrer EU-institutionerne til at reagere på borgernes krav om beskyttelse mod den intensive globale konkurrence. COSAC mener, at en høj standard for harmonisering af de sociale og miljømæssige rettigheder samt bekæmpelse af skattesvig bør være en prioritering på den europæiske dagsorden.

| 7.3. | COSAC giver udtryk for sin tilfredshed med de første tegn på genopretning af den økonomiske aktivitet i Den Europæiske Union i løbet af 2013, både for så vidt angår produktivitet og konkurrenceevne. COSAC understreger imidlertid, at man har erkendt, at det ikke er effektivt at fortsætte med at føre ubalancerede politikker for finanspolitisk konsolidering, og at dette forlænger krisen unødigt og forhindrer en genopretning af beskæftigelsesudsigterne. Det er nødvendigt, at målet om en langsigtet finanspolitisk konsolidering kombineres med foranstaltninger til at sætte gang i efterspørgslen og stimulere væksten. |
| --- | --- |

7.3.

COSAC giver udtryk for sin tilfredshed med de første tegn på genopretning af den økonomiske aktivitet i Den Europæiske Union i løbet af 2013, både for så vidt angår produktivitet og konkurrenceevne. COSAC understreger imidlertid, at man har erkendt, at det ikke er effektivt at fortsætte med at føre ubalancerede politikker for finanspolitisk konsolidering, og at dette forlænger krisen unødigt og forhindrer en genopretning af beskæftigelsesudsigterne. Det er nødvendigt, at målet om en langsigtet finanspolitisk konsolidering kombineres med foranstaltninger til at sætte gang i efterspørgslen og stimulere væksten.

8.   En revurdering af den europæiske beskæftigelsesstrategi

| 8.1. | COSAC bemærker med stor bekymring, at forholdene på arbejdsmarkedet er blevet forværret yderligere i løbet af 2013, og fremhæver i den forbindelse den hidtil uset høje ungdomsarbejdsløshed i mange EU-lande. Dertil kommerat arbejdsløsheden bliver stadig mere vedholdende, og jobkvaliteten forringes (f.eks. ufrivilligt tidsbegrænsede stillinger eller deltidsstillinger, fattigdom blandt personer i arbejde, uformelle job og lønpolarisering). COSAC beklager derfor dybt EU's hidtil begrænsede evne til at håndtere arbejdsmarkedernes mangler og skævheder for dermed at løse problemet effektivt. |
| --- | --- |

8.1.

COSAC bemærker med stor bekymring, at forholdene på arbejdsmarkedet er blevet forværret yderligere i løbet af 2013, og fremhæver i den forbindelse den hidtil uset høje ungdomsarbejdsløshed i mange EU-lande. Dertil kommerat arbejdsløsheden bliver stadig mere vedholdende, og jobkvaliteten forringes (f.eks. ufrivilligt tidsbegrænsede stillinger eller deltidsstillinger, fattigdom blandt personer i arbejde, uformelle job og lønpolarisering). COSAC beklager derfor dybt EU's hidtil begrænsede evne til at håndtere arbejdsmarkedernes mangler og skævheder for dermed at løse problemet effektivt.

| 8.2. | COSAC glæder sig over EU's vigtigste initiativer til at tackle ungdomsarbejdsløsheden (ungdomsbeskæftigelsespakken, ungdomsgarantien og ungdomsbeskæftigelsesinitiativet) og opfordrer indtrængende Europa-Kommissionen til yderligere at intensivere sine bestræbelser på at skabe bedre og flere beskæftigelsesmuligheder for Europas ungdom. Det skal ske under hensyntagen til de særlige forhold, der har indflydelse på gennemførelsen af disse initiativer, såsom fattige landdistrikter. For så vidt angår en effektiv gennemførelse af ungdomsgarantien, mener COSAC, at det er nødvendigt at inddrage alle regeringsniveauer og opretholde et regelmæssigt og struktureret samarbejde med de relevante aktører (dvs. offentlige og private arbejdsformidlinger, virksomheder, fagforeninger og ungdomsorganisationer) samt at få en behørig samordning af de nationale støttesystemer for ungdomsbeskæftigelse og den europæiske ungdomsgaranti. |
| --- | --- |

8.2.

COSAC glæder sig over EU's vigtigste initiativer til at tackle ungdomsarbejdsløsheden (ungdomsbeskæftigelsespakken, ungdomsgarantien og ungdomsbeskæftigelsesinitiativet) og opfordrer indtrængende Europa-Kommissionen til yderligere at intensivere sine bestræbelser på at skabe bedre og flere beskæftigelsesmuligheder for Europas ungdom. Det skal ske under hensyntagen til de særlige forhold, der har indflydelse på gennemførelsen af disse initiativer, såsom fattige landdistrikter. For så vidt angår en effektiv gennemførelse af ungdomsgarantien, mener COSAC, at det er nødvendigt at inddrage alle regeringsniveauer og opretholde et regelmæssigt og struktureret samarbejde med de relevante aktører (dvs. offentlige og private arbejdsformidlinger, virksomheder, fagforeninger og ungdomsorganisationer) samt at få en behørig samordning af de nationale støttesystemer for ungdomsbeskæftigelse og den europæiske ungdomsgaranti.

| 8.3. | COSAC tilskynder de nationale parlamenter i EU til aktivt at deltage i bestræbelserne på at håndtere ungdomsarbejdsløsheden ved at bidrage til udformningen af gennemførelsesplanen for ungdomsgarantien og kontrollere implementeringen af denne. COSAC opfordrer i den henseende indtrængende parlamenterne til at indgå i en interparlamentarisk dialog, ikke blot indbyrdes, men også mellem dem og EU-institutionerne. |
| --- | --- |

8.3.

COSAC tilskynder de nationale parlamenter i EU til aktivt at deltage i bestræbelserne på at håndtere ungdomsarbejdsløsheden ved at bidrage til udformningen af gennemførelsesplanen for ungdomsgarantien og kontrollere implementeringen af denne. COSAC opfordrer i den henseende indtrængende parlamenterne til at indgå i en interparlamentarisk dialog, ikke blot indbyrdes, men også mellem dem og EU-institutionerne.

| 8.4. | COSAC glæder sig over, at Rådet for Uddannelse har vedtaget en EU-beskæftigelsesplan for unge for 2014-2015. COSAC er af den opfattelse, at der i udarbejdelsen af politikker bør tages hensyn til de unges vilkår og behov. Derfor opfordrer den til et styrket struktureret, tværsektorielt samarbejde inden for ungdomspolitikken, videreudvikling af den sociale dialog og øget aktiv deltagelse af de unge i udarbejdelsen og gennemførelsen af de politikker, der vedrører dem. COSAC understreger, at det er vigtigt at sikre et ungdomspolitisk input til det europæiske semester og til Europa 2020-strategien. |
| --- | --- |

8.4.

COSAC glæder sig over, at Rådet for Uddannelse har vedtaget en EU-beskæftigelsesplan for unge for 2014-2015. COSAC er af den opfattelse, at der i udarbejdelsen af politikker bør tages hensyn til de unges vilkår og behov. Derfor opfordrer den til et styrket struktureret, tværsektorielt samarbejde inden for ungdomspolitikken, videreudvikling af den sociale dialog og øget aktiv deltagelse af de unge i udarbejdelsen og gennemførelsen af de politikker, der vedrører dem. COSAC understreger, at det er vigtigt at sikre et ungdomspolitisk input til det europæiske semester og til Europa 2020-strategien.

| 8.5. | COSAC anerkender betydningen af iværksætteri for økonomien i EU, navnlig i små og mellemstore virksomheder (smv'er), som en kilde til økonomisk vækst og jobskabelse. I den forbindelse tilskynder COSAC til, at man fremmer politikker, der skal gøre det lettere for nystartede virksomheder — navnlig i forbindelse med nye og banebrydende teknologier og unge iværksættere — at få adgang til finansierings- og støttetjenester. COSAC går stærkt ind for, at man udvikler iværksætteruddannelser og en iværksætterkultur (f.eks. gennem praktikophold, udvekslingsprogrammer og oplysnings- og støttetjenester) for at fremme de unges effektive integration på arbejdsmarkedet. |
| --- | --- |

8.5.

COSAC anerkender betydningen af iværksætteri for økonomien i EU, navnlig i små og mellemstore virksomheder (smv'er), som en kilde til økonomisk vækst og jobskabelse. I den forbindelse tilskynder COSAC til, at man fremmer politikker, der skal gøre det lettere for nystartede virksomheder — navnlig i forbindelse med nye og banebrydende teknologier og unge iværksættere — at få adgang til finansierings- og støttetjenester. COSAC går stærkt ind for, at man udvikler iværksætteruddannelser og en iværksætterkultur (f.eks. gennem praktikophold, udvekslingsprogrammer og oplysnings- og støttetjenester) for at fremme de unges effektive integration på arbejdsmarkedet.

| 8.6. | COSAC henleder opmærksomheden på den bekymrende tendens med høj arbejdsløshed blandt unge mellem 25 og 34 år. COSAC erkender, at unge bør nyde godt af arbejdsmarkedsprogrammer for unge eller af efteruddannelse for at forbedre deres kompetencer og beskæftigelsesudsigter. COSAC opfordrer derfor Kommissionen til at tage konkrete og umiddelbare initiativer til at fremme sådanne tiltag og indføre konkrete foranstaltninger for denne aldersgruppe. |
| --- | --- |

8.6.

COSAC henleder opmærksomheden på den bekymrende tendens med høj arbejdsløshed blandt unge mellem 25 og 34 år. COSAC erkender, at unge bør nyde godt af arbejdsmarkedsprogrammer for unge eller af efteruddannelse for at forbedre deres kompetencer og beskæftigelsesudsigter. COSAC opfordrer derfor Kommissionen til at tage konkrete og umiddelbare initiativer til at fremme sådanne tiltag og indføre konkrete foranstaltninger for denne aldersgruppe.

9.   Den kvindelige kapital i lyset af den økonomiske og finansielle krise

| 9.1. | Som opfølgning på det arbejde, der blev gjort på Kvindeforummet under det litauiske formandskab, bemærker COSAC med dyb bekymring, at de sparepolitikker, der blev igangsat for at imødegå finanskrisen, fører til alvorlige nedskæringer i de sociale tjenester og mindsker jobsikkerheden. COSAC henleder opmærksomheden på, at sådanne politikkers indvirkning på kvinders økonomiske uafhængighed og på deres arbejds- og levevilkår har en negativ indflydelse på balancen mellem arbejds- og privatliv, samtidig med at de undergraver kvinders lige muligheder på arbejdsmarkedet. |
| --- | --- |

9.1.

Som opfølgning på det arbejde, der blev gjort på Kvindeforummet under det litauiske formandskab, bemærker COSAC med dyb bekymring, at de sparepolitikker, der blev igangsat for at imødegå finanskrisen, fører til alvorlige nedskæringer i de sociale tjenester og mindsker jobsikkerheden. COSAC henleder opmærksomheden på, at sådanne politikkers indvirkning på kvinders økonomiske uafhængighed og på deres arbejds- og levevilkår har en negativ indflydelse på balancen mellem arbejds- og privatliv, samtidig med at de undergraver kvinders lige muligheder på arbejdsmarkedet.

| 9.2. | COSAC understreger, at den aktuelle økonomiske og finansielle krise, som har medvirket til en social krise, ikke bør bringe de fremskridt, der er opnået inden for ligestilling og reproduktiv sundhed og rettigheder, i fare. |
| --- | --- |

9.2.

COSAC understreger, at den aktuelle økonomiske og finansielle krise, som har medvirket til en social krise, ikke bør bringe de fremskridt, der er opnået inden for ligestilling og reproduktiv sundhed og rettigheder, i fare.

| 9.3. | COSAC bemærker, at strategien for ligestilling mellem mænd og kvinder 2014-2015 er blevet indført som det vigtigste redskab til fremme af ligestilling mellem kønnene i forbindelse med gennemførelsen af Europa 2020-strategien, men at kvindernes andel af byrden i virkeligheden er blevet tungere. |
| --- | --- |

9.3.

COSAC bemærker, at strategien for ligestilling mellem mænd og kvinder 2014-2015 er blevet indført som det vigtigste redskab til fremme af ligestilling mellem kønnene i forbindelse med gennemførelsen af Europa 2020-strategien, men at kvindernes andel af byrden i virkeligheden er blevet tungere.

| 9.4. | COSAC beklager dybt, at integration af kønsaspektet ikke har en tilstrækkeligt stærk profil — om nogen profil overhovedet — på Europa 2020-dagsordenen og i det europæiske semester. COSAC finder det derfor nødvendigt, at kønsperspektivet integreres i konkretiseringen af målsætningerne for Europa 2020, navnlig dem, der handler om beskæftigelse, forskning og udvikling, energi, uddannelse og fattigdom, og at det omsættes til virkelighed. |
| --- | --- |

9.4.

COSAC beklager dybt, at integration af kønsaspektet ikke har en tilstrækkeligt stærk profil — om nogen profil overhovedet — på Europa 2020-dagsordenen og i det europæiske semester. COSAC finder det derfor nødvendigt, at kønsperspektivet integreres i konkretiseringen af målsætningerne for Europa 2020, navnlig dem, der handler om beskæftigelse, forskning og udvikling, energi, uddannelse og fattigdom, og at det omsættes til virkelighed.

---